Innvik prestegjeld

Innvik prestegjeld var et prestegjeld tilhørende Nordfjord prosti. Det omfattet sogn i Stryn kommune i Sogn og Fjordane fylke, og hovedkirken var Innvik kirke.

Innviks kirkesogn er nå en del av Stryn kirkelige fellesråd, og underlagt Nordfjord prosti i Bjørgvin bispedømme i Den norske kirke.

Historikk 

Innvíkr sókn (norrønt) har sin opprinnelse fra kristningen av landet. Innvik prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Innvik med Olden, Utvik, Nedstryn, Loen og Oppstryn annekssogn.

Indvigen prestegjeld dannet grunnlaget for Indvigen formannskapsdistrikt, som ble opprettet i 1837.

Ved kgl.res. av 9. mai 1842 ble det vidløftige Indvigen prestegjeld delt ved at Nedstryn som hovedsogn med Loen og Oppstryn annekssogn ble opprettet som et eget Stryn prestegjeld.

Ved avviklingen bestod Innvik prestegjeld av menighetene i Innvik, Olden og Utvik.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Stryns historie
Religion i Vestland
Prestegjeld i Bjørgvin bispedømme